google/wiki40b huggingface dataset:
Grunntilstand

Grunntilstand er den laveste energitilstand et system kan ha innen kvantefysikk. Tilstander med høyere energi, eksiterte tilstander, går ved utsendelse av stråling i form av partikler eller fotoner over i grunntilstanden.
Carl Johan Michelet

Bakgrunn

Carl Johan Michelet ble født på Blaker skanse, der hans far var offiser. Han tok juridisk embetseksamen 1849.

Jurist, politiker

Etter studieavslutningen var han i sju år advokatfullmektig, før han fra 1856 overrettssakfører i Kristiania. Senere var han politimester i Kristiania 1863–70 og 1877–82, ordfører i Kristiania 1866–1868 og amtmann for Jarlsberg og Larviks amt fra 1882 til sin død 1902.
Michelet ble valgt til Stortinget for Jarlsberg og Larvik amt i 1886 og gjenvalgt fire ganger – i 1889, 1895, 1898 og 1901.
Han ble tildelt en rekke ordener, blant annet storkors av St. Olavs Orden i 1901.
Coomaniella

Utseende

Middelsstore (ca. 7 - 14 millimeter), avlange, grønne, blågrønne eller purpurfargede praktbiller (uten utpreget metallisk glans). Fasettøynene er store, antennene korte og litt sagtakkede. Pronotum er rundet, dekkvingene nokså tevrrbrede med fine punktrader.

Levevis

Larvene utvikler seg trolig i død ved - én art har blitt klekket fra en blyant laget av lokalt treverk, men nesten ingenting er kjent om larvebiologien. De kan samle seg i store mengder på bladene av visse trær (ofte flere arter sammen), men det ser ikke ut til at de eter av disse eller legger egg på dem - kanskje fungerer trærne bare som møtepunkter, siden billene gjerne parer seg der.

Utbredelse

Slekten er utbredt i Sørøst-Asia, med særlig mange arter i Vietnam.
Siri Delviken

Siri Delviken (født 10. august 1992) er en norsk fotballspiller som spiller på LSK Kvinner. Hun er oppvokst i Delviken i Eidskog kommune sør i Hedmark. Hun har tidligere spilt på Kongsvinger IL damer. Etter å ha imponert stort på damelaget til Kongsvinger ble hun solgt til LSK Kvinner etter 2010 sesongen. Hun er å regne med som et stort talent etter som hun bare er 19 år gammel.
Impulsforstyrrelse

Impulsforstyrrelse er en atferdsforstyrrelse. Impulsforstyrrelser er kjennetegnet ved gjentatte handlinger som mangler fornuftig motivering. Handlingene kan ikke kontrolleres, og de skader generelt både pasientens og andres interesser. Pasienter opplever at atferden er forbundet med handlingsimpulser. Impulsforstyrrelser har ukjent årsak. Det er påvist markerte forandringer i hjernens funksjon ved enkelte former for impulsforstyrelser. Eksempelvis er slike forandringer på vist ved gjentatt pyromani med personskade. 
Sykelig spillelidenskap (spillegalskap), tvangsmessig ildspåsettelse (pyromani), ukontrollerbar trang til å stjele (kleptomani) eller uimotståelig trang til å nappe ut hår (trikotillomani) er handlingsmønster som viser impulsforstyrrelse. Pasienten opplever en periode med sterk økning av indre spenning og en følelse av lettelse når handlingen utføres. Forstyrrelser i seksuelle objektvalg vist ved tvangsmessig og ukontrollerbar gjentagelse av bestemte seksuelle handlinger for å oppnå seksuell tilfredsstillelse er en form for impulsforstyrrelse. Behandlingen kan være basert på bedre tanke- og handlingskontroll ved atferdsterapi. Medikamenter som nyere antidepressiva (SSRI) kan ha god effekt. I noen tilfelle kan også psykodynamisk psykoterapi vise seg å være nyttig.
Emma Bonino

Politisk virke i Italia og EU

Bonino er utdannet ved Bocconiuniversitetet i Milano, med eksamen fra 1972. 
I 1976 ble hun første gang innvalgt i Italias deputertkammer. På 1970-tallet engasjerte hun seg i kampen mot atomkraft i Italia og på 1980-tallet for menneskerettigheter og politisk frihet i landene i Øst-Europa.
Bonino har også vært aktiv i europeisk politikk. I ble hun 1979 innvalgt i Europaparlamentet. Hun ble valgt på nytt for en periode fra 1986 til 1988 og har deretter sittet som representant siden 1999. Fra 1995 til 1999 var hun medlem av  Europakommisjonen, som kommissær med ansvar for fiskerisaker, forbrukerpolitikk og humanitær nødhjelp.
Fra mai 2006 til mai 2008 var hun handelsminister og minister for europeisk politikk i Romano Prodis andre regjering. 
I 2008 ble hun senator. Bonino er visepresident i Senatet.

Utmerkelser

Bonino har mottatt en rekke utmerkelser. I 1998 ble hun tildelt Fyrsten av Asturias' pris for internasjonalt samarbeid og i 1999 Nord-sør-prisen fra Europarådet.
Delft rådhus

Delft rådhus er en renessansebygning på Markt i Delft tvers overfor Nieuwe Kerk. Det var tidligere sete for byens myndigheter og benyttes fremdeles til borgerlige bryllupsseremonier. Bygningen er tegnet av den nederlandske arkitekten Hendrick de Keyser, men ble radikalt endret opp gjennom årene inntil den ble ført tilbake til sitt opprinnelige utseende på 1900-tallet.
Det hadde vært rådhus på stedet lenge før de Keysers byggverk. Den første bygningen man kjenner daterte seg tilbake til 1200-tallet og den ble bygget om ca. år 1400. I 1536 var Delft utsatt for en bybrann, men rådhuset klarte seg. 4. mars 1618 brant imidlertid det meste av bygningen ned. Hendrick de Keyser var på dette tidspunkt engasjert ved Nieuwe Kerk og fikk oppdraget med å tegne det nye rådhuset.
Den eldste delen av komplekset er tårnet dekket med Gobertanger-kalksten fra Vallonia, et byggemateriale som ofte ble benyttet til viktige renessansebygninger i Nederland frem til 1600. Tårnet kalles «De Steen» eller «Stenen», ble opprinnelig bygget rundt 1300 og har dekorative urtavler fra 1536. Klokkene ble utført av Hendrick van Trier og Francois Hemony.
Inne i bygningen finnes flere eldre gruppeportretter, samt malerier utført av Michiel Jansz. van Mierevelt og sønnen Pieter som var fra Delft.
Cute

Historie

Gruppen ble dannet i 2005 av syv jenter. I januar 2006 ble Kanna Arihara gruppas åttende medlem.
Hellfjorden (Vesterålen)

Hellfjorden er en 6,5 kilometer lang fjordarm på nordsida av Eidsfjorden på Langøya i Vesterålen i Nordland. Grensen mellom kommunene Bø og Sortland går midt i fjorden.
Fjorden har innløp mellom Oksneset like ved Guvåg i vest og Hellfjordklubben i øst. I den ytre delen av fjorden ligger øyene Storøya, Ramnøya, Torskøya og Slåttøya midt i fjorden. Lenger inne ligger øyene Reinøyen og Teistøya. Vestpolløya er ei halvøy nesten innerst i fjorden. Den strekker seg nordøstover fra vestsiden, og vest for halvøya ligger fjordarmen Vestpollen. Herfra strekker Hellfjorden seg en halv kilometer lenger nord til enden av fjorden.
Det er ingen større bosetninger langs fjorden og heller ingen veisamband, men den fraflyttede gården Hellfjorden ligger på østsiden av fjorden.
Timișoara kraftverk

Timișoara kraftverk er et varmekraftverk i byen Timișoara i det nordvestre Romania. Det har en installert produksjonskapasitet på 270 MW. Brenselstypen er lignitt, og andre typer lav-bitumenøst kull. Anlegget leverer også fjernvarme, damp og varmtvann.
Utslippet av CO2 var 167 000 tonn i 2005.
Fylkesvei 310

Historikk

Opprinnelig gikk riksvei 310 videre fra Horten til Tønsberg sentrum, 1992 ble denne strekningen del av riksvei 19.
Før 1. januar 2010 var veien riksvei, etter at regionsreformen trådte i kraft har den status som fylkesvei. Samtidig ble strekningen mellom Borre og Tønsberg sentrum fylkesvei 325 da riksvei 19 ble ført til Undrumsdal.
Natalia Project

Natalia Project er et internasjonalt prosjekt for å tilby trygghetsalarmer til utsatte menneskerettsforkjempere over hele verden. I prinsippet fungerer systemet omtrent som «trygghetsalarmer» for eldre eller voldstruede. Prosjektet sikter mot å ha de første 55 alarmene i drift ved utløpet av 2014.
Natalia Prosjektet er oppkalt etter den myrdede russiske menneskerettighetsaktivisten Natalja Estemirova.
Natalia-alarmen er konstruert som et bredt armbånd, og kan utøses på flere vis. Hvert bånd har en unik protokoll, slik at det enkelte alarmsignal kan følges opp slik situasjonen tilsier. Låsen på armbåndet er konstruert slik at det sendes ut et eget signal om den blir forsøkt ødelagt.
Basert på GPS- og GSM-teknologi skal systemet gi en eksakt posisjon for hvor personen befinner seg når alarmen utløses.
Et alarmsigal vil gå til de som har meldt seg på systemet som «observatører», samt til aktuelle personer i alarmens nærhet. Noe av tanken bak systemet er at det skal ha en preventiv virkning, at autoritære regimer og andre skal få en høyere terskel for å pågripe eller begå overgrep mot utsatte borgerrettighetsforkjempere.
Selve Natalia-alarmen blir laget av selskapet PFO Technologies, som også selger samme type GPS-armbånd programmert for annen type alarm-bruk.
Strandstjernepraktvikler

Utseende

En middelsstor (vingespenn 13-16 millimeter), lyst brunspraglete vikler. Forvingen har et brunlig, skrått tverrbånd som er tydeligst i den bakre delen. Bakvingen er gråbrun.

Levevis

Larvene utvikler seg på blomsterhodene av strandstjerne (Aster tripolium). De voksne sommerfuglene flyr i juli-august. Arten overvintrer som fullvoksen larve nede i bakken og forpupper seg om våren.
Kristelig Fagforening

Kristelig Fagforening (Krifa) ble etablert i 2008 som en norsk avdeling av den danske fagforeningen med samme navn. Krifa tilbyr en lav kontingent og individuell rådgivning i spørsmål rundt arbeidslivet, men ikke tariffavtaler, forhandlingsrett eller andre tjenester som tradisjonelle fagforeninger tilbyr. Krifa adskiller seg også fra andre tradisjonelle fagforeninger ved å være tverrfaglig og velge ikke å bruke streik. Krifa er partipolitisk nøytral og støtter ingen politiske partier eller andre organisasjoner.
Danske Kristelig Fagforening ble etablert i 1899 og har i dag over 180 000 medlemmer i Danmark. Skeptikere peker på at forutsetningene for en annerledes fagforening er bedre i Danmark, ettersom danske fagforeninger har ansvaret for å organisere arbeidsledighetstrygden gjennom såkalte A-kasser.
Gundishapur

Gundishapur (گندی شاپور, mellompersisk: Why-'andywk-shpwhry = «Shapurs bedre Antiokia», gammelsyrisk: Beth-Lapat) ligger sør for landsbyen Shahadad nord i dagens iranske provins Khuzestan, ca. 10 km sørøst for Dezful. Den var en sassanidedynastiets viktigste byer, og kanskje den nest største av dem, og her lå Gundishapurakademiet, et kulturelt og vitenskapelig sentrum i det førislamske Persia.
Noen vitenskapsfolk har reist tvil om hvor viktig Gundeshapur skal ha vært, især om sykehuset faktisk har eksistert.

Historie

Byen ble grunnlagt av kong Shapur I etter erobringen av den romerske metropolen Antiokia ved Orontes. Den ble også kalt Shapurs Antiokia. Det er muligens slik at byen ikke var en helt ny grunnleggelse, men at det dreiet seg om en gammel by som fikk et nytt navn og en ny start. Hit ble det deportert folk fra det erobrede Antiokia i vest. Byen var, særlig under Shapur I, sassanidekeisernes vinterresidens. Det var antagelig i Gundishapur at den fangne romerske keiser Valerian døde.
Gundishapur ble åsted for mange kristne og manikeiske martyrier. Her døde således for eksempel både Mani og katholikos Simon bar Sabbae. Byen var sete for en metropolitanbiskop. I 484 fant Synode i Beth-Lapat sted her, og den erklærte Nestorius' lære for rettesnor for de kristne i det persiske rike.
Byen bestod til inn i den islamske tid, men mistet etterhvert sin betydning. Den siste kildefaste biskop her er belagt i 1318.

Arkeologi

Det er ikke blitt foretatt omfattende utgravninger av byen. Det ble foretatt en «survey» i 1963, som har gjort at man kan gjøre seg et grovt bilde av hvordan byen så ut. Ruinene dekket et område på ca. 3 x 2 km. Gatenettet var etter sjakkbrettmønster, noe som kan tyde på en opprinnelig gresk grunnleggelse. Kanskje var det de deporterte fra Antiokia som foretok byplanleggingen. Funnene stemmer med beskrivelser gitt av persiske geografer som Hamzah al-Isfahani og Yaqut, som forteller at byen var åtte gater lang og bred, og at gatene krysset hverandre i rette vinkler.
Paddespiser

En paddespiser (på engelsk kalt toad eater) var en medhjelper til en kvakksalver. Når kvakksalveren reiste rundt for å selge patentmedisin og andre tvilsomme remedier, trengte han å overbevise publikum. Derfor brukte han en assistent som slukte et giftig dyr, for så å drikke medisinen. Paddespisere skal ha blitt brukt på 1600-tallet.
Det engelske toadeater kan i overført betydning også brukes om en «spyttslikker», «krypende smisker», «slesk smigrer» og liknende.
Richard Badendyck

Biografi

Badendyck har utgitt de tre soloalbumene That’s All (2005), Peace (2010) og Lover (2015), og det er på tide med en mannlig, norsk stemme på jazzscenen igjen. Det andre albumet Peace med amerikanske standarder og med sønnen Dag Richard Badendyck som pianist på en låt, fikk god omtale i media. Det siste albumet med låter fra «The American Songbook» er med strykere arrangert av Odd Riisnæs, som også spiller saksofon mens Stig Hvalryg spiller bass og Sigmund Thorp dirigerer strykerne. Med unntak av Badendycks egen tittellåt, "Lover" er det standardlåter på albumet. Det er utført med respekt for mesterne, og låter mye røffere enn for eksempel Kurt Elling og Gregory Porter, eller for den saks skyld Jimmy Scott.
Løpsk rakett til Venus

Innspillingsfakta

Filmen ble spilt inn fra 18. mai til 1. juni 1959.

Fakta om filmen

Den amerikanske originaltittelen, Have Rocket, Will Travel, var en parodi på tittelen til en daværende populær westernserie på TV: Have Gun, Will Travel.
I rulleteksten på begynnelsen av filmen står det skrevet: «Columbia Pictures Corporation presents the Three Stooges in Have Rocket--Will Travel».  Howard, Fine and De Rita blir imidlertid kreditert på individuell basis i filmen og blir aldri referert til som The Three Stooges i fortellingen.
Til tross for at det i flere anmeldelser ble angitt at Løpsk rakett til Venus var den første langfilmen med The Three Stooges i hovedrollene, hadde faktisk trioen spilt hovedrollene i to langfilmer tidligere, Rockin' in the Rockies (1945) og Gold Raiders (1951). The Three Stooges hadde også opptrådt i biroller i tallrike langfilmer i årene 1930 – 1951. 
Ifølge en artikkel i Daily Variety i 1959 var The Three Stooges på randen til å trekke seg tilbake da Columbia Pictures' TV-produserende datterselskap, Screen Gems, slapp deres kortfilmer for visning på TV, noe som gav dem et nytt publikum. Økningen i popularitet førte til en rekke langfilmer med trioen i hovedrollene og kulminerte med filmen Storbandittene kommer i 1965.

Handling

The Three Stooges befinner seg inni en romrakett som blir avfyrt ved et uhell. Den har blitt satt på automatisk kurs til Venus. Etter at raketten har landet blir de angrepet av en ildsprutende edderkopp. Senere treffer trioen på en talende enhjørning, en flyvende bil og en boksliknende robot. Sistnevnte lager onde robotkopier av dem. Når guttene vender tilbake på jorden, blir de hyllet som helter.
Atimura

Utseende

Middelsstore, slanke, gråbrunaktige trebukker. Kroppsformen er sylindrisk, pronotum uten pigger på kanten, dekkvingene parallellsidige. Antennene er tynne og omtrent så laneg som kroppen.

Utbredelse

Slekten er utbredt i Sørøst-Asia.
Gulbærmåler

Utseende

En middelsstor (vingespenn 27 – 31 mm), slank, gulaktig måler. Den kan kjennes fra andre bærmålere (slekten Eulithis) på at forvingene er temmelig ensfarget gule og på at knekken på innerkanten til forvingens brede tverrbånd ligger langt foran midten på vingen. Forvingen er gul med brune streker. Feltet ved roten er en tanke mørkere. I midten av vingen er det et bredt (men smalere enn hos mange andre Larentiinae) tverrbånd. Dette båndet er nær dobbelt så bredt ved forkanten som ved bakkanten og har en knekk. Denne knekken er langt foran vingens midt ved innerkanten, omtrent midt i vingen ved ytterkanten. Tverrbåndet har to trekantede, lyse flekker ved vingens forkant. Vingespissen er blek med en brun skråstrek. Bakvingen er silkeaktig gråhvit med gulbrun ytterkant. Larven er naken, lang og tynn, gulaktig lysgrønn.

Levevis

Larvene lever på solbær, hagerips og stikkelsbær (slekten Ribes). Denen arten er dermed vanligst i hager der disse artene blir dyrket, men gjør neppe vesentlig skade. De voksne målerne flyr i juni – august.

Utbredelse

Arten finnes i den palearktiske faunaregion. I Norge bare langs kysten vest til Rogaland.
Træna

Navn og våpen

Navnet Træna kommer fra gammelnorsk Þriðn/Þriðna, av þrír, tre (3), som viser til fjellene Mjåtind, Breitind og Trænstaven. Det gamle navnet forekommer blant annet i Den yngre Edda (ca. 1220) av Snorre Sturlason og i Aslak Bolts jordebok (1432).
Våpenskjoldet til Træna, tatt i bruk i 1987, er tre gullfargede (forhistoriske) angler eller fiskekroker på rød bunn. Kroken viser til et oldtidsfunn på Sanna.

Historie

I den siste istida var Træna nesten helt dekket av ismasser.

Næringsliv og samfunn

Næringslivet i Træna består stort sett av fiske og relatert industri. Hjørnesteinsbedriften er Modolv Sjøset AS. Kommunal sektor og andre offentlige tjenester står for flere arbeidsplasser. Forsvaret har en radarstasjon på Saufjellet på Sanna.
Træna har to skoler, Husøy skole og Selvær skole. I tillegg har Saltdal videregående skole en filial (LOSA) på Husøy.
Træna har vært nevnt som mulig lokasjon for en signalforsterker for en fiberkabel fra Europa til Japan som planlegges lagt gjennom nordøstpassasjen.
Træna er kjent for den årlige Trænafestivalen. Den arrangeres i juli og tiltrekker seg over 2.000 tilreisende hvert år.

Kultur

Kommunens tusenårssted er Trænahallen. Grunnsteinen til hallen ble lagt ned i 2001 og grunnsteinsskrinet, med all informasjon om bygget, ble fremvist og innviet nyttårsaften 1999.
Hallen ble innviet 9. august 2002. Den er 1 100 m² og har blant annet håndballbane, skytebane, serviceanlegg, storkjøkken, vestibyle med kafé og bibliotek. I februar 2010 åpnet Træna UIL TRÆNingsrommet i Trænahallen.
CD Numancia

Numancia er et spansk fotballag som spiller i Segunda División. De slo blant annet selveste Barcelona 2-1 i 2008/09-sesongen.
Hadrops

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia.
1. Brigade

1. Brigade er den danske hærens primære stående reaksjonsstyrke. Denne brigaden skal med kort varsel være i stand til å inngå i internasjonale operasjoner, både fredsskapende, fredsbevarende, stabiliserende og i støttende roller og er en del av NATO Response Force. Brigaden i sin nåværende form ble opprettet ved en sammenslåing av 1. og 3. brigade i forbindelse med forsvarsforliket i 2005. Den har siden vært innsatt i Kosovo, Irak og i Afghanistan samt i flere mindre FN-operasjoner.
Solenocyclus

Utseende

Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.

Levevis

Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.

Utbredelse

Arten lever på Madagaskar.
Mankeugle

Habitat og utbredelse

Mankeuglen har vært observert 14 steder i Liberia, Elfenbenskysten,Ghana, Kamerun, Ekvatorial-Guinea, Gabon, Republikken Kongo og
Den demokratiske republikken Kongo.
Den er svært dårlig kjent og beskrevet, og selv om den antas å være sjelden i 
deler av utbredelsesområdet kan det skyldes at man ikke vet hvilke lyder den
gir fra seg, og det kan føre til at den blir rapportert for sjelden.  Den antas
å foretrekke tett regnskog fremfor mer halvåpen skog, og har aldri blitt
observert utenfor skog eller lysninger i skog, så den kan være i fare på grunn
av tømmerhogst.
Ildfuglen

Ildfuglen (egentlig russisk Zhar-ptitsa eller fransk L'Oiseau du feu) er en ballett i én akt og to scener. Libretto og koreografi av Michel Fokine til musikk av Igor Stravinskij, dekorasjoner av Golovine (med kostymer for Ildfuglen og Tsarevne av Bakst) dirigert av Gabriel Pierné produsert 25. juni 1910 Djaghilevs kompani, operaen i Paris med Karsavina, Fokine, Fokina og Bulgakov.

Handling

Basert på forskjellige russiske folkeeventyr forteller balletten om prins Ivan som fanger en merkelig ildfugl. For å få tilbake friheten gir den Ivan en fjær med hvilken han kan påkalle ildfuglen i farens stund. 
Dette skjer når Ivan forelsker seg i den skjønne Tsarevna, som er fanget av uhyret Kaschei. Med hjelp av ildfuglen dreper Ivan Kastchei og feirer deretter bryllup med Tsarevna med stor pomp og prakt.

Oppsetninger

Ildfuglen er en av de mer suksessfylte moderne ballettene i det 20. århundre. Det er ofte blitt gjenoppført f.eks av Djaghilev i 1926, med nye kostymer av Goncharova, og for Saddler Wells Ballet i 1954. Denne versjonen er en del av The Royal Ballet (film 1959 – også en BBC TV-produksjon 1965). Individuelle versjoner ved Bolm for Ballet Theatre, dekorasjoner av Chagall 1945), Balanchine, New York City Ballet med Chagall-dekorasjonene 1949, og senere versjon av Robbins, Lifar (operaen i Paris 1954), Cranko (Stuttgart 1964), Skibine (Harkness Ballet, New York 1965), Brian MacDonald (Harkness Ballet, New York. 1967), Béjart (bare en suite, Paris og Brüssll 1970, tysk tv2 produksjon 1973), Holm (København 1972, Dansk TV-produksjon 1974).
Kvalifisering til EM i fotball 2016

Omspill

Tyrkia gikk direkte til EM som beste treer. De åtte øvrige treer-lagene måtte ut i play-off mot hverandre om de fire siste plassene.
Fylkesvei 7956

Fylkesvei 7956 går mellom Mettevoll og Skoglund i Nordreisa kommune. Veien er 4,6 km lang.
Frem til 2019 hadde veien betegnelsen fylkesvei 360.
Malakkastredet

Malakkastredet er et smalt havområde i Indiahavet som ligger mellom øya Sumatra og Malayahalvøya i Sørøstasia. Stredet grenser til landene Indonesia, Malaysia og Singapore. Det er 800 km langt og, på det smaleste, kun 2,5 km bredt. Det er verdens mest trafikkerte farvann med ca. 50 000 skipspasseringer i året. Transporten som skjer gjennom stredet står for ¼-part av verdens totale handel.
Kidnapping

Kidnapping (en: kidnapping av kid (barn) og nap – variantform av nab) vil si å bortføre barn mot deres vilje. Brukes også om bortføring av voksne. I mange lands lover skiller man mellom bortførelse, stjeling av barn og urettmessig frihetsberøvelse.

Motiv

Vanligvis er motivet for å få løsepenger eller krav oppfylt. Fattige land har problemer med forsvinningssaker der barn kidnappes eller kjøpes for bruk til arbeid eller sextjenester. Slik virksomhet betegnes som menneskehandel.
Kjent er også tilfeller av stjeling av barn gjort av sinnsforvirrede mennesker som deretter med sterk overbevisning vil hevde at barnet enten er deres eller gitt dem på en måte som er vanskelig for andre å forstå. I andre tilfeller er motivet å skaffe fram adoptivbarn. Slike tyverier er gjerne forberedt slik at der finnes papirer på at transaksjonen blir lovlig, men som er menneskehandel.
Der et barn ulovlig tas ut av landet av en av foreldrene, i strid med foreldreansvaret til gjenværende forelder, eller et barn holdes tilbake i utlandet etter et lovlig ferieopphold, foreligger det en barnebortføring. Les mer om dette under  Barnebortføring. Barnebortføring er etter norsk lov en straffbar handling og har en strafferamme på inntil tre års fengsel, jf. Straffeloven § 216.
Enkelte land anser også kidnapping for å være en legitim måte å hente påståtte forbrytere til landet for rettsforfølgelse. Dette er en akseptert praksis blant annet i USA. Kjente tilfeller er bortføringen av Humberto Alvarez Machain fra Guadalajara i Mexico i 1990, og Gavin Tollman, leder av Trafalgar Tours som i 2005 ble arrestert av canadiske imigrasjonsmyndigheter da han ankom Toronto. Machain ble pågrepet og fraktet med fly til Texas av Drug Enforcement Administration og tiltalt. Tollman ble anholdt og forsøkt fraktet til grensen mellom USA og Canada, men saken ble avvist av en canadisk dommer, som dømte at US Justice Department hadde lagd en «sinister trap and wrongly bypassed extradition rules». Tollman returnerte deretter til England. Det er hevdet at USA bør endre disse lovene om de vil fortsette å hevde de er blant de siviliserte nasjonene.

Kidnappingssaker

Norge har 30 barnebortføringssaker i 2007 og fire saker som mottagerland.
Enkelte byer og land kalles "Kidnapping Capital of the World." I dag er Bagdad kidnappingshovedstad. I 2004 var det Mexico, og i 2001 var det Colombia. Haiti har også mange kidnappinger.